CELEX: 
Language: mt
Date: 2019-12-17 00:00:00
Title: DIRETTIVA DELEGATA TAL-KUMMISSJONI (UE) .../… li temenda, għall-finijiet tal-adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb fl-issaldjar u fix-xogħlijiet tal-aħħar użati f’ċerti magni tal-kombustjoni li jinżammu fl-idejn

IL-KUMMISSJONI
                               EWROPEA

                                                        Brussell, 17.12.2019
                                                        C(2019) 9066 final

                  DIRETTIVA DELEGATA TAL-KUMMISSJONI (UE) .../…

                                           ta’ 17.12.2019

     li temenda, għall-finijiet tal-adattament għall-progress xjentifiku u tekniku, l-Anness III
     tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni
       għaċ-ċomb fl-issaldjar u fix-xogħlijiet tal-aħħar użati f’ċerti magni tal-kombustjoni li
                                          jinżammu fl-idejn

                                    (Test b’rilevanza għaż-ŻEE)

MT                                                                                                 MT
 ---pagebreak---                                   MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Din id-Direttiva Delegata tal-Kummissjoni temenda, għall-finijiet tal-adattament għall-
     progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill
     dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku
     (tfassil mill-ġdid) (id-Direttiva RoHS 2)1 fir-rigward ta’ eżenzjoni għal applikazzjonijiet
     speċifiċi li fihom iċ-ċomb.
     Id-Direttiva RoHS 2 tirrestrinġi l-użu ta’ ċerti sustanzi perikolużi fit-tagħmir elettriku u
     elettroniku, kif previst fl-Artikolu 4 tagħha. Daħlet fis-seħħ fil-21 ta’ Lulju 2011.
     Is-sustanzi attwalment ristretti huma elenkati fl-Anness II tad-Direttiva RoHS 2. Filwaqt li r-
     restrizzjonijiet fuq iċ-ċomb, il-merkurju, il-kadmju, il-kromju eżavalenti, il-bifenili
     polibromurati, u l-eteri tad-difenil polibromurat huma fis-seħħ sal-lum, ir-restrizzjonijiet fuq
     il-ftalat tal-bis(2-etileżil) (DEHP), il-ftalat benżil butil (BBP), il-ftalat tad-dibutil (DBP) u l-
     ftalat tad-diisobutil (DIBP) għandhom japplikaw mit-22 ta’ Lulju 2019 jew aktar tard. L-
     Annessi III u IV tad-Direttiva RoHS 2 jelenkaw il-materjali u l-komponenti tat-tagħmir
     elettriku u elettroniku (EEE) għal applikazzjonijiet speċifiċi eżentati mir-restrizzjoni fuq is-
     sustanzi skont l-Artikolu 4(1) tad-Direttiva RoHS 2.
     L-Artikolu 5 jipprevedi l-adattament għall-progress xjentifiku u tekniku (l-inklużjoni, it-
     tiġdid, l-emendi u r-revoka tal-eżenzjonijiet) tal-Annessi III u IV. F’konformità mal-
     Artikolu 5(1)(a) l-eżenzjonijiet iridu jiġu inklużi fl-Annessi III u IV biss jekk l-inklużjoni
     tagħhom ma ddgħajjifx il-protezzjoni ambjentali u tas-saħħa li jagħti r-Regolament (KE)
     Nru 1907/20062 u meta tkun issodisfata kwalunkwe waħda mill-kundizzjonijiet li ġejjin: meta
     t-tneħħija jew is-sostituzzjoni tagħhom permezz ta’ bidliet fid-disinn jew fil-materjali u fil-
     komponenti li ma jeħtieġu l-ebda materjal jew sustanza elenkata fl-Anness II mhijiex
     prattikabbli mil-lat xjentifiku jew tekniku; meta l-affidabbiltà tas-sostituti mhix żgurata; jew
     meta t-total tal-impatti negattivi fuq l-ambjent, is-saħħa u s-sikurezza tal-konsumatur
     ikkawżati mis-sostituzzjoni x’aktarx li jissupera t-total tal-benefiċċji għall-ambjent, għas-
     saħħa u għas-sikurezza tal-konsumatur.
     Barra minn hekk, l-Artikolu 5(1) jipprevedi li l-Kummissjoni Ewropea (il-Kummissjoni)
     għandha tinkludi materjali u komponenti tal-EEE għal applikazzjonijiet speċifiċi fil-listi tal-
     Annessi III u IV permezz ta’ atti delegati individwali skont l-Artikolu 20. L-Artikolu 5(3) u l-
     Anness V jistabbilixxu l-proċedura għat-tressiq ta’ applikazzjonijiet għall-għoti, għat-tiġdid
     jew għar-revoka ta’ eżenzjoni.

     2.       KONSULTAZZJONIJIET QABEL L-ADOZZJONI TAL-ATT
     Mill-pubblikazzjoni tad-Direttiva RoHS 2, il-Kummissjoni rċeviet għadd sostanzjali ta’
     talbiet3 mingħand l-operaturi ekonomiċi, skont id-dispożizzjonijiet fl-Artikolu 5(3) u fl-
     Anness V, kemm għall-għoti ta’ eżenzjonijiet ġodda kif ukoll għat-tiġdid ta’ dawk eżistenti.
     L-eżenzjoni 41 attwali tal-Anness III tippermetti l-użu taċ-ċomb fl-issaldjar u fix-xogħlijiet
     tal-aħħar ta’ komponenti elettriċi u elettroniċi u fix-xogħlijiet tal-aħħar tal-unitajiet ta’ ċirkwit
     stampati użati fil-moduli ta’ ignixin u f’sistemi oħrajn ta’ kontroll, kemm elettriċi kif ukoll
     elettroniċi, tal-magna, li għal raġunijiet tekniċi għandhom jiġu mmuntati direttament fuq il-

     1
             ĠU L 174, 1.7.2011, p. 88.
     2
             ĠU L 396, 30.12.2006, p. 1.
     3
             Il-lista tinsab fuq: http://ec.europa.eu/environment/waste/rohs_eee/adaptation_en.htm

MT                                                         1                                                 MT
 ---pagebreak---      kaxxa tal-krank jew fuq iċ-ċilindru ta’ magni tal-kombustjoni li jinżammu fl-idejn (il-
     klassijiet SH:1, SH:2, SH:3 tad-Direttiva 97/68/KE tal-Parlament Ewropew u tal-Kunsill).
     F’Ġunju 2017 il-Kummissjoni rċeviet applikazzjoni waħda għat-tiġdid ta’ din l-eżenzjoni
     għall-kategoriji 6 u 11. Għalkemm l-eżenzjoni 41 kienet tiskadi fil-31 ta’ Diċembru 2018, id-
     data ta’ skadenza għall-kategoriji 1 sa 7 u 10, f’konformità mar-rekwiżiti tad-Direttiva RoHS
     (l-Artikolu 5(5), it-tieni subparagrafu), l-eżenzjoni għandha tibqa’ tapplika sakemm il-
     Kummissjoni tieħu deċiżjoni dwar it-tiġdid tal-applikazzjoni4.
     Sabiex issir evalwazzjoni tal-applikazzjoni għal eżenzjoni, il-Kummissjoni nediet studju biex
     titwettaq il-valutazzjoni teknika u xjentifika meħtieġa, li kien jinkludi konsultazzjoni online u
     miftuħa ta’ sitt ġimgħat mal-partijiet ikkonċernati5 dwar l-applikazzjoni. Waqt il-
     konsultazzjoni mal-partijiet ikkonċernati ma wasal l-ebda kontribut.
     Ir-rapport finali li fih il-valutazzjoni tal-applikazzjoni ġie ppubblikat6; u l-partijiet
     ikkonċernati ġew innotifikati b’dan.
     Sussegwentement, waqt il-laqgħat tal-esperti tad-29 ta’ Ottubru 2018, il-Kummissjoni
     kkonsultat il-grupp ta’ esperti tal-Istati Membri għall-atti delegati skont id-Direttiva RoHS 2.
     L-esperti qablu mal-proposta ppreżentata, waqt li l-maġġoranza baqgħet siekta. Skont il-Linji
     Gwida għal Regolamentazzjoni Aħjar, l-abbozz tad-Direttiva Delegata ġie ppubblikat fuq il-
     Portal għal Regolamentazzjoni Aħjar għal perjodu ta’ erba’ ġimgħat, li matulu l-pubbliku
     seta’ jippreżenta r-reazzjonijiet tiegħu. Wasal kumment wieħed li jappoġġa l-abbozz ta’
     proposta. Twettqu l-passi kollha meħtieġa relatati mal-eżenzjonijiet mir-restrizzjoni tas-
     sustanza f’konformità mal-Artikoli 5(3) sa 5(7)7. Il-Kunsill u l-Parlament Ewropew ġew
     notifikati dwar l-attivitajiet kollha.
     Ir-rapport finali saħaq l-aktar fuq l-informazzjoni u l-valutazzjoni tekniċi li ġejjin:
             Iċ-ċomb huwa element komuni ta’ lligar f’materjal tal-issaldjar biex jiġi kkontrollat
              il-punt tat-tidwib. L-applikant ittestja b’suċċess materjali alternattivi biex
              jissostitwixxu s-sustanza ristretta. Madankollu, jeħtieġ żmien addizzjonali sabiex
              tkun żgurata l-affidabbiltà tal-prodotti mingħajr ċomb.
             Bħalissa, l-affidabbiltà tal-alternattivi mingħajr ċomb disponibbli fis-suq għad trid
              tiġi kkonfermata b’aktar ittestjar.
     Ir-riżultati tal-evalwazzjoni għall-kategoriji 1 sa 7, 10 u 11 juru li l-eżenzjoni speċifika ma
     ddgħajjifx il-protezzjoni ambjentali u tas-saħħa li jagħti r-Regolament (KE) Nru 1907/2006
     (REACH), skont il-Artikolu 5 tad-Direttiva 2011/65/UE. Barra minn hekk, tal-inqas wieħed
     mill-kriterji rilevanti speċifikati fl-Artikolu 5(1)(a) huwa ssodisfat permezz tat-talba għal
     eżenzjoni: Billi llum għall-applikazzjonijiet ikkonċernati għad m’hemm l-ebda alternattiva
     affidabbli disponibbli, jew li mistennija tidħol fis-suq dalwaqt, l-għoti tal-eżenzjoni b’perjodu
     massimu ta’ validità ta’ 24 xahar wara l-pubblikazzjoni tad-direttiva delegata fil-Ġurnal

     4
            Il-kategoriji elenkati fl-Anness I tad-Direttiva 2011/65/UE huma prinċipalment: 1. Apparat
            elettrodomestiku kbir; 2. Apparat elettrodomestiku żgħir; 3. Tagħmir tal-informatika u t-
            telekomunikazzjoni; 4. Tagħmir tal-konsumatur; 5. Tagħmir tat-tidwil; 6. Għodda elettrika u
            elettronika; 7. Ġugarelli, tagħmir ta’ divertiment u tal-isport; 8. Apparat mediku; 9. Strumenti ta’
            monitoraġġ u kontroll inkluż strumenti ta’ monitoraġġ u kontroll industrijali; 10. Apparat ta’
            distribuzzjoni awtomatika; 11. EEE ieħor mhux kopert mill-kategoriji t’hawn fuq.
     5
            Perjodu ta’ konsultazzjoni: mill-20.10.2017 sal-01.12.2017.
     6
            https://publications.europa.eu/en/publication-detail/-/publication/33a336f0-e0ef-11e8-b690-
            01aa75ed71a1/language-en/format-PDF/source-85019010 .
     7
            Lista tal-passi amministrattivi meħtieġa tinsab fuq is-sit web tal-Kummissjoni. Wieħed jista’ jara l-
            istadju attwali tal-proċedura għal kull abbozz ta’ att delegat fir-Reġistru Interistituzzjonali tal-Atti
            Delegati fuq https://webgate.ec.europa.eu/regdel/#/home.

MT                                                        2                                                            MT
 ---pagebreak---      Uffiċjali, huwa ġġustifikat. Billi s’issa għad m’hemmx sostituti affidabbli disponibbli, tul dan
     il-perjodu mhu mistenni l-ebda impatt soċjoekonomkui negattiv tas-sostituzzjoni. Lanqas il-
     perjodu ta’ validità mogħti mhu mistenni jħalli impatti negattivi fuq l-innovazzjoni.
     Għall-kategoriji l-oħra għajr il-kategoriji 8 u 9, l-eżenzjoni attwali tibqa’ tgħodd għall-perjodi
     ta’ validità stabbiliti fl-Artikolu 5(2).

     3.       ELEMENTI ĠURIDIĊI TAL-ATT DELEGAT
     Id-Direttiva Delegata tagħti eżenzjoni mir-restrizzjonijiet fl-Artikolu 4(1), li jridu jiġu elenkati
     fl-Anness III tad-Direttiva 2011/65/UE, għall-użu taċ-ċomb f’applikazzjonijiet speċifiċi.
     L-istrument huwa Direttiva Delegata, kif previst fid-Direttiva 2011/65/UE, u b’mod
     partikolari f’konformità mar-rekwiżiti rilevanti fl-Artikolu 5(1)(a) tagħha.
     Id-Direttiva Delegata għandha l-għan li tikkontribwixxi għall-protezzjoni tas-saħħa tal-
     bniedem u tal-ambjent u tapprossima d-dispożizzjonijiet għall-funzjonament tas-suq intern fil-
     qasam tat-tagħmir elettriku u elettroniku, billi tippermetti l-użu ta’ sustanzi li altrimenti huma
     pprojbiti għal applikazzjonijiet speċifiċi, f’konformità mad-dispożizzjonijiet tad-Direttiva
     RoHS 2 u skont il-kundizzjonijiet mogħtija fiha, u skont il-proċedura stabbilita fiha għall-
     adattament tal-Annessi III u IV għall-progress xjentifiku u tekniku.
     Skont il-prinċipju tal-proporzjonalità, il-miżura ma tmurx lil hinn minn dak meħtieġ biex
     jintlaħaq l-għan tagħha.
     Il-proposta ma għandhiex implikazzjonijiet fuq il-baġit tal-UE.

MT                                                    3                                                     MT
 ---pagebreak---                       DIRETTIVA DELEGATA TAL-KUMMISSJONI (UE) .../…

                                                      ta’ 17.12.2019

     li temenda, għall-finijiet tal-adattament għall-progress xjentifiku u tekniku, l-Anness III
     tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni
       għaċ-ċomb fl-issaldjar u fix-xogħlijiet tal-aħħar użati f’ċerti magni tal-kombustjoni li
                                          jinżammu fl-idejn

                                             (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-
     8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u
     elettroniku1, u b’mod partikolari l-Artikolu 5(1)(a) tagħha,
     Billi:
     (1)      Id-Direttiva 2011/65/UE teħtieġ li l-Istati Membri jiżguraw li t-tagħmir elettriku u
              elettroniku mqiegħed fis-suq ma jkunx fih is-sustanzi perikolużi elenkati fl-Anness II
              ta’ dik id-Direttiva. Dik ir-restrizzjoni ma tapplikax għall-applikazzjonijiet eżentati
              elenkati fl-Anness III tad-Direttiva 2011/65/UE.
     (2)      Il-kategoriji tat-tagħmir elettriku u elettroniku li għalihom tapplika d-Direttiva
              2011/65/UE huma elenkati fl-Anness I ta’ dik id-Direttiva.
     (3)      Iċ-ċomb hu sustanza ristretta elenkata fl-Anness II tad-Direttiva 2011/65/UE.
     (4)      Bid-Direttiva ta’ Delega (UE) 2014/72/UE2, il-Kummissjoni tat eżenzjoni għall-użu
              taċ-ċomb fl-issaldjar u fix-xogħlijiet tal-aħħar ta’ komponenti elettriċi u elettroniċi u
              fix-xogħlijiet tal-aħħar tal-unitajiet ta’ ċirkwit stampati użati fil-moduli ta’ ignixin u
              f’sistemi oħrajn ta’ kontroll, kemm elettriċi kif ukoll elettroniċi, tal-magna, li għal
              raġunijiet tekniċi għandhom jiġu mmuntati direttament fuq il-kaxxa tal-krank jew fuq
              iċ-ċilindru ta’ magni tal-kombustjoni li jinżammu fl-idejn (il-klassijiet SH:1, SH:2,
              SH:3 tad-Direttiva 97/68/KE tal-Parlament Ewropew u tal-Kunsill3) (“l-eżenzjoni”) bl-

     1
              ĠU L 174, 1.7.2011, p. 88.
     2
              Id-Direttiva ta’ Delega tal-Kummissjoni 2014/72/UE tat-13 ta’ Marzu 2014 li temenda, għall-finijiet ta’
              adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-
              Kunsill fir-rigward ta’ eżenzjoni għaċ-ċomb fl-issaldjar u fix-xogħlijiet tal-aħħar ta’ komponenti
              elettriċi u elettroniċi u fix-xogħlijiet tal-aħħar tal-unitajiet ta’ ċirkwit stampati użati fil-moduli ta’
              ignixin u f’sistemi oħrajn ta’ kontroll, kemm elettriċi kif ukoll elettroniċi (ĠU L 148, 20.5.2014, p. 78).
     3
              Id-Direttiva 97/68/KE tal-Parlament Ewropew u tal-Kunsill tas-16 ta’ Diċembru 1997 dwar l-
              approssimazzjoni tal-ligijiet tal-Istati Membri fir-rigward tal-miżuri kontra l-emissjoni ta’ inkwinanti ta’
              gass u partikolati minn magni tal-kombustjoni interna li għandhom jiġu installati f’makkinarju mobbli
              mhux tat-triq (ĠU L 59, 27.2.1998, p. 1). Id-Direttiva 97/68/KE ġiet sostitwita bir-Regolament (UE)
              2016/1628 tal-Parlament Ewropew u tal-Kunsill tal-14 ta’ Settembru 2016 dwar ir-rekwiżiti relatati
              mal-limiti tal-emissjonijiet ta’ inkwinanti gassużi u partikolati u l-approvazzjoni tat-tip għall-magni
              b’kombustjoni interna għal makkinarju mobbli mhux tat-triq, li jemenda r-Regolamenti (UE) Nru
              1024/2012 u (UE) Nru 167/2013, u li jemenda u jirrevoka d-Direttiva 97/68/KE (ĠU 252, 16.9.2016, p.
              53).

MT                                                            4                                                              MT
 ---pagebreak---             inklużjoni ta’ dawk l-applikazzjonijiet fl-Anness III tad-Direttiva 2011/65/EU. Għall-
            kategoriji 1 sa 7 u 10, l-eżenzjoni kellha tiskadi fil-31 ta’ Diċembru 2018, skont it-
            tielet subparagrafu tal-Artikolu 5(2) ta’ dik id-Direttiva.
     (5)    Il-Kummissjoni rċeviet applikazzjoni għat-tiġdid tal-eżenzjoni għall-kategoriji 6 u 11
            (“it-talba għat-tiġdid”) fit-30 ta’ Ġunju 2017, jiġifieri fil-limitu ta’ żmien stabbilit fl-
            Artikolu 5(5) tad-Direttiva 2011/65/UE. Skont dik id-dispożizzjoni, l-eżenzjoni tibqa’
            valida sakemm tiġi adottata deċiżjoni dwar it-talba għat-tiġdid.
     (6)    L-evalwazzjoni tat-talba għat-tiġdid kienet tinkludi konsultazzjonijiet mal-partijiet
            ikkonċernati skont l-Artikolu 5(7) tad-Direttiva 2011/65/UE.
     (7)    Iċ-ċomb huwa element komuni ta’ lligar f’materjal tal-issaldjar biex jiġi kkontrollat il-
            punt tat-tidwib. Materjali alternattivi biex jissostitwixxu s-sustanza ristretta ġew
            ittestjati b’suċċess. Madankollu, jeħtieġ żmien addizzjonali sabiex tkun żgurata l-
            affidabbiltà tal-prodotti mingħajr ċomb.
     (8)    Bħalissa, ma hemm l-ebda alternattiva mingħajr ċomb disponibbli fis-suq li tipprovdi
            livell suffiċjenti ta’ affidabbiltà għall-applikazzjonijiet koperti mill-eżenzjoni.
     (9)    Minħabba n-nuqqas ta’ sostituti affidabbli, is-sostituzzjoni jew l-eliminazzjoni taċ-
            ċomb għadha xjentifikament u teknikament imprattikabbli f’ċerti magni b’kombustjoni
            li jinżammu fl-idejn. Għalhekk, jixraq li tiġġedded l-eżenzjoni. It-tiġdid tal-eżenzjoni
            huwa konsistenti mar-Regolament (KE) Nru 1907/2006 tal-Parlament Ewropew u tal-
            Kunsill4, u għalhekk ma jdgħajjifx il-protezzjoni ambjentali u tas-saħħa mogħtija
            minnu.
     (10)   L-eżenzjoni għall-kategorija 1 sa 7, 10 u 11 jenħtieġ li tiġi mġedda sal-[l-aħħar jum
            tal-24 xahar wara d-data tal-pubblikazzjoni ta’ din id-Direttiva fil-Ġurnal Uffiċjali],
            skont il-Artikolu 4(3) u skont l-ewwel subparagrafu tal-Artikolu 5(2) tad-Direttiva
            2011/65/UE. Fid-dawl tar-riżultati tal-isforzi għaddejjin biex tinstab sostituzzjoni
            affidabbli, aktarx li t-tul tal-eżenzjoni mhux se jħalli impatti negattivi fuq l-
            innovazzjoni.
     (11)   Għall-kategoriji 8 u 9, l-eżenzjoni attwali tibqa’ valida għall-perjodi ta’ validità
            stabbiliti fit-tieni subparagrafu tal-Artikolu 5(2) tad-Direttiva 2011/65/UE. Għal
            raġunijiet ta’ ċarezza, jenħtieġ li d-dati tal-iskadenza jiżdiedu fl-Anness III ta’ dik id-
            Direttiva.
     (12)   Għalhekk, jenħtieġ li d-Direttiva 2011/65/UE tiġi emendata kif xieraq,

     ADOTTAT DIN ID-DIRETTIVA:

                                                     Artikolu 1
     L-Anness III tad-Direttiva 2011/65/UE huwa emendat kif stabbilit fl-Anness ta’ din id-
     Direttiva.

     4
            Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006
            dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH) u
            li jistabbilixxi Aġenzija Ewropea għas-Sustanzi Kimiċi (ĠU L 396, 30.12.2006, p. 1).

MT                                                         5                                                            MT
 ---pagebreak---                                                  Artikolu 2
     1.       L-Istati Membri għandhom jadottaw u jippubblikaw, sa mhux iktar tard minn [l-
              aħħar jum tat-12-il xahar wara d-data tad-dħul fis-seħħ ta’ din id-Direttiva] il-liġijiet,
              ir-regolamenti u d-dispożizzjonijiet amminstrattivi neċessarji sabiex jikkonformaw
              ma’ din id-Direttiva. Huma għandhom jikkomunikaw minnufih it-test ta’ dawk id-
              dispożizzjonijiet lill-Kummissjoni.
              Huma għandhom japplikaw dawk id-dispożizzjonijiet minn [l-aħħar jum tat-12-il
              xahar wara d-dħul fis-seħħ ta’ din id-Direttiva + jum 1].
              Meta l-Istati Membri jadottaw dawk id-dispożizzjonijiet, fihom għandu jkun hemm
              referenza għal din id-Direttiva jew għandhom ikunu akkumpanjati minn dik ir-
              referenza meta ssir il-pubblikazzjoni uffiċjali tagħhom. L-Istati Membri għandhom
              jiddeċiedu kif issir din ir-referenza.
     2.       L-Istati Membri għandhom jikkomunikaw lill-Kummissjoni t-test tad-
              dispożizzjonijiet ewlenin tal-liġi nazzjonali li huma jadottaw fil-qasam kopert minn
              din id-Direttiva.

                                                 Artikolu 3
     Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha
     f’Il-Ġurnal Uffiċjali tal-Unjoni Ewropea.

                                                 Artikolu 4
     Din id-Direttiva hija indirizzata lill-Istati Membri.
     Magħmul fi Brussell, 17.12.2019

                                                   Għall-Kummissjoni
                                                   Il-President
                                                   Ursula von der Leyen

MT                                                    6                                                    MT
 ---documentbreak---                                IL-KUMMISSJONI
                               EWROPEA

                                                        Brussell, 17.12.2019
                                                        C(2019) 9066 final

                                                        ANNEX

                                             ANNESS

                                                tad-

                                Direttiva Delegata tal-Kummissjoni

     li temenda, għall-finijiet tal-adattament għall-progress xjentifiku u tekniku, l-Anness III
     tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni
       għaċ-ċomb fl-issaldjar u fix-xogħlijiet tal-aħħar użati f’ċerti magni tal-kombustjoni li
                                          jinżammu fl-idejn

MT                                                                                                 MT
 ---pagebreak---                                                 ANNESS
     Fl-Anness III tad-Direttiva 2011/65/UE, il-punt 41 huwa sostitwit b’dan li ġej:

     “41          Iċ-ċomb fl-issaldjar u fix-            Tapplika għall-kategoriji kollha u tiskadi:
                  xogħlijiet tal-aħħar ta’
                                                             [fl-aħħar jum tal-24 xahar wara l-
                  komponenti elettriċi u elettroniċi
                                                              pubblikazzjoni ta’ din id-Direttiva
                  u fix-xogħlijiet tal-aħħar tal-
                                                              Delegata fil-Ġurnal Uffiċjali] għall-
                  unitajiet ta’ ċirkwit stampati użati
                                                              kategoriji 1 sa 7, 10 u 11;
                  fil-moduli ta’ ignixin u f’sistemi
                  oħrajn ta’ kontroll, kemm elettriċi        fil-21 ta’ Lulju 2021 għall-kategoriji
                  kif ukoll elettroniċi, tal-magna, li        8 u 9 minbarra għall-apparat
                  għal raġunijiet tekniċi għandhom            dijanostiku in vitro u għall-
                  jiġu mmuntati direttament fuq il-           istrumenti ta’ monitoraġġ u kontroll
                  kaxxa tal-krank jew fuq iċ-                 industrijali;
                  ċilindru ta’ magni tal-kombustjoni
                                                             fil-21 ta’ Lulju 2023 għall-apparat
                  li jinżammu fl-idejn (il-klassijiet
                                                              dijanostiku in vitro tal-kategorija 8;
                  SH:1, SH:2, SH:3 tad-Direttiva
                  97/68/KE tal-Parlament Ewropew             fil-21 ta’ Lulju 2024 għall-istrumenti
                  u tal-Kunsill *)                            ta’ monitoraġġ u kontroll industrijali
                                                              tal-kategorija 9”.

     * Id-Direttiva 97/68/KE tal-Parlament Ewropew u tal-Kunsill tas-16 ta’ Diċembru 1997 dwar
     l-approssimazzjoni tal-ligijiet tal-Istati Membri fir-rigward tal-miżuri kontra l-emissjoni ta’
     inkwinanti ta’ gass u partikolati minn magni tal-kombustjoni interna li għandhom jiġu
     installati f’makkinarju mobbli mhux tat-triq (ĠU L 59, 27.2.1998, p. 1).

MT                                                   1                                                 MT